Asuqel seg tutlayin niḍen am taɛrabt, tafransist d teglizit ɣer teqbaylit, yemmugger-d ugur d ameqqran, acku tutlayin-a sɛant amezruy deg tira, ǧǧant timawit, jguglent deg tira. Maca, taqbaylit mazal-itt d tamaynut deg wannar-a. Asemres-is, ur yekcim ara taɣulin yerzan aselmed d tussna, alarmi d iseggasen-agi ineggura, rnu ɣer waya adeg teṭṭef deg tmendawt, ur as-nefki ara aẓayer n tutlayt tunṣibt.